અમદાવાદ: કોંગ્રેસના રાષ્ટ્રીય પ્રમુખ સોનિયા ગાંધીના રાજકીય સલાહકાર અહેમદ પટેલ ગઈ કાલે મોડી સાંજે અમદાવદ આવી પહોંચ્યા હતા. તેઓ બુધવારે કોંગ્રેસના રાષ્ટ્રીય ઉપપ્રમુખ રાહુલ ગાંધીની મહેસાણામાં યોજાનારી જંગી જનસભાની તૈયારીની સમીક્ષા કરવા આજે સવારે મહેસાણા જવા રવાના થયા છે. કેન્દ્ર સરકારના નોટબંધીના એલાન બાદ ગુજરાતના પ્રવાસે પ્રથમવાર આવતા કોંગ્રેસના ઉપાધ્યક્ષ રાહુલ ગાંધીની બુધવારે બપોરે બે વાગ્યે મહેસાણાના રાધનપુર રોડ પર યોજાનારી જંગી જનસભાની તડામાર તૈયારીમાં કોંગ્રેસની તમામ ચૂંટાયેલી પાંખ, હોદ્દેદારો, કાર્યકરો લાગી ગયા છે.